සමහරු කියනවා ඥානසාර හාමුදුරුවො කාලෙන් කාලෙට මාධ්‍යයේ පුවත් මවන්න දඟලනවා කියලා. ඒක වැරදියි. අප කරන්නේ දේශපාලනයක් නෙමෙයි. මේක ජාතික ව්‍යාපාරයක්. මාධ්‍යයේ පිම්බෙන්න  ඕනෙ නෑ. සිංහල බෞද්ධයාගේ අවශ්‍යතාවයට මුල් වෙනවා. මේ රටේ ජන සංස්කෘතියේ පන්සලේ ගණ්ඨාරෙ එක දිගට ගහන්නෙ ඇයි? කරදරයක් වුණාම. එතකොට ගණ්ඨාරෙ දිග පළල, හැඩය බලල බලනවද? අපි කෑගහන්නෙ ඇයි කියල හොයන්නෙ නෑ. කෑගහන එකට බනිනවා. වෙදකම් කළ යුතු ප‍්‍රශ්නයට වෙදකමක්  ඕනෑ. ඵලය ගැන වාද කරන්න එපා. අප මහන්සි ගන්නෙ රජ වෙන්න නෙවෙයි. භෞතික දේවල් ලබන්නත් නෙවෙයි. අප මහන්සි වෙන්නෙ උපන් නූපන් දරුපරපුර වෙනුවෙන් සිංහල බෞද්ධ කොටසක් රටේ ඉතුරු කරන්නයි.